recursal/SuperWikiNEXT-32B huggingface dataset:
**משה מרקוביץ** (נולד ב־1955) הוא קצין צה"ל בדימוס שכיהן כקצין קשר אלקטרוניקה ומחשבים ראשי בצה"ל, בדרגת תת-אלוף.

ביוגרפיה
--------

משה מרקוביץ נולד בשנת 1955 בצפת, להורים ניצולי השואה. בשנת 1973 התגייס לצה"ל ושירת כאלחוטן מורס. בשנת 1975 סיים קורס קציני קשר. שירת כקצין קשר בגדוד "הבוקעים הראשון" של חטיבת גולני וכמ"פ הפעלה בגדוד הקשר של פיקוד הצפון. השתחרר מצה"ל ולמד לתואר ראשון בסוציולוגיה באוניברסיטה העברית בירושלים. בסיום לימודיו חזר לשירות קבע ומונה לקצין קשר חטיבתי של חטיבת גולני, תפקיד אותו מילא במלחמת שלום הגליל, שבה נפצע בעת ההכנות לכניסה לביירות. שירת כקצין אג"ם קשר בפיקוד צפון, סגן קצין קשר באוגדה 36 וראש מדור מבצעים במפקדת קצין קשר ואלקטרוניקה ראשי (מקשר"ר). בשנת 1986 מונה לקצין קשר במפקדת קצין חי"ר וצנחנים ראשי בדרגת סא"ל, ובהמשך מונה לראש ענף מבצעים במקשר"ר וקצין קשר של אוגדה 36. בשנת 1991 עלה לדרגת אל"ם ומונה למפקד קשר ואלקטרוניקה פיקודי (מקשא"פ) דרום. שימש בתפקיד זה בעת ביצוע תוכנית ההתנתקות. בשנת 1994 למד לתואר שני במינהל עסקים באוניברסיטת תל אביב ולאחר מכן מונה לרמ"ח אג"ם ותורה במקשר"ר. בוגר קורס מפקדי אוגדות.

ביולי 1999 מונה לקצין קשר אלקטרוניקה ומחשבים ראשי. שירת בתפקיד זה עד אוגוסט 2002.

מאז שחרורו מצה"ל עוסק בתפקידי ניהול. בנובמבר 2002 מונה לסמנכ"ל פיתוח עסקי בחברת תדיראן קשר ובשנת 2004 מונה לסמנכ"ל ומנהל חטיבת הקשר הטקטי בחברה. בשנת 2007 מונה לסמנכ"ל בחטיבת היבשה של חברת אלביט מערכות ושימש בתפקיד זה עד 2012.

יחד עם אבי כהן הקים את חברת הסייבר Celare והוא משמש יו"ר שלה. בדצמבר 2018 הקים את חברת "מגניפיקה וי אר" להדרכה באמצעות מציאות מדומה והוא מנכ"ל החברה.

מרקוביץ הוא בעל תואר ראשון במשפטים מהמרכז הבינתחומי הרצליה ומשנת 2018 הוא חבר בלשכת עורכי הדין.

קישורים חיצוניים
----------------

* דניאל רוזן, תא"ל משה מרקוביץ – מפקדו החמישה־עשר של חיל הקשר, האלקטרוניקה והמחשבים, באתר העמותה להנצחת חללי חיל הקשר והתקשוב, יוני 2020
* משה מרקוביץ, ברשת החברתית LinkedIn

הערות שוליים
------------

1. ↑  עינב בן יהודה, משה מרקוביץ, עד לאחרונה קצין קשר ראשי, מונה לסמנכ"ל פיתוח עסקי בתדיראן קשר, באתר TheMarker‏, 20 בנובמבר 2002
2. ↑  אבי וייס, חשיפת סטארטאפ שהיה עד כה "מתחת הרדאר" בתחום הגנת הסייבר, Telecom News,‏ 2 בפברואר 2019

|  קצין קשר ותקשוב ראשי  |
| --- |
| 

|  |
| --- |
| יעקב ינאי • יצחק אלמוג • אריאל עמיעד • ישעיהו לביא • זלמן שלו • משה גדרון • שלמה ענבר • ישראל זמיר • צבי אמיד • מוטי בר דגן • בני מידן • שלמה וקס • אביהו דיסטלמן • הרצל הלאלי • משה מרקוביץ • ארנון זו-ארץ • שמואל קינן • נחום בסלו • אייל זלינגר • נתנאל כהן • יריב ניר • יוסי כראדי |

 |
הרב **משה מרדכי חדש** (י"ד בכסלו ה'תש"א, 14 בדצמבר 1940 – כ"ח בתמוז ה'תשע"ו, 3 באוגוסט 2016) היה ראש ישיבת אור אלחנן בירושלים.

ביוגרפיה
--------

נולד בירושלים לרב מאיר חדש, המשגיח של ישיבת חברון, ולצביה לבית הוטנר, בת אחותו של הרב משה מרדכי אפשטיין (ועל שמו נקרא). למד בישיבת חברון. נישא לשרה, בתו של הרב יהושע דב לפין (לופיאנסקי), ר"מ בישיבת הרב עמיאל וחתנו של הרב חזקיהו יוסף מישקובסקי.

הרב חדש פתח את ישיבתו בשנת ה'תשל"ו (1976) בשם "מאור ירושלים", בשכונת מטרסדורף ובכנסת יהודה בשכונת סנהדריה, בתחילה ככולל אברכים ובהמשך כישיבה לקיבוץ, כשנתיים לאחר מכן עלה לישראל הרב שמחה וסרמן, בנו של הרב אלחנן וסרמן, שעמד בראשות ישיבת אור אלחנן בלוס אנג'לס, וביקש לייסד ישיבה מקבילה בישראל. וראה ברב משה מרדכי חדש כמתאים לכהן כראש הישיבה, והוא איחד את רצונו ביחד עם ישיבתו של הרב חדש ושמה של הישיבה שונתה לשם "אור אלחנן". בשנים הראשונות שכנה הישיבה בשכונת עזרת תורה בירושלים. בשנת תשנ"ג (1993) עברה הישיבה למבנה מפואר בשכונת רוממה. במבנה פועלים כולל אברכים וכן מכון להוצאת ספרים, העוסק בעיקר בהוצאת ספריו של הרב אלחנן וסרמן. הרב חדש התגורר בבניין הישיבה.

הרב חדש ייסד בנשיאותו כמה ישיבות קטנות – בשכונת גבעת שאול בירושלים, בטבריה, בראשון לציון ובמודיעין עילית. צוות הר"מים מורכב ברובו מתלמידיו.

נפטר ממחלת הסרטן בכ"ח בתמוז תשע"ו בבית החולים הדסה עין כרם. נקבר בחלקת הרבנים בהר המנוחות בירושלים. במהלך הלווייתו מונו בנו הרב חיים אריה חדש וחתנו הרב צבי וינפלד למלא את מקומו בראשות הישיבה.

משפחתו
------

אחיו הרב אהרון חדש הוא משגיח בישיבת מיר. אחיו הרב נפתלי חדש משגיח בישיבה הגדולה אור אלחנן, גיסו הוא הרב ברוך מרדכי אזרחי. גיסיו מצד אשתו הם ד"ר נחום אריאלי והרב יצחק אברמוביץ רבה של רמת יצחק.

בנו הרב חיים אריה נישא לבתו של הרב ישראל מאיר וייס, ראש ישיבת נחלת הלויים בחיפה וחתנו של הרב חיים שמואלביץ. חתנו צבי פסח כהן הוא בנו של הרב דוד כהן, ראש ישיבת חברון.

מצבת קברו של הרב משה מרדכי חדש
### אילן יוחסין

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   | הרבנפתלי מנחם הוטנר |   |   |   | קריינה הוטנר |   | הרבמשה מרדכי אפשטייןראש ישיבה |
|   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   | הרבדוד חדשר"מ בישיבה |   | הרבמאיר חדשמשגיח בישיבה |   |   |   | צביה חדש |
|   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
|   | הרבאהרן חדשמשגיח בישיבה |   | הרבמשה מרדכי חדשראש ישיבה |   | הרבנפתלי חדשמשגיח בישיבה |   | הרביוסף חדשמשגיח בישיבה |   | שולמית אזרחי |   | הרבברוך מרדכי אזרחיראש ישיבה |
|   |
|   |   |   |   |   |   |   |   |
|
|   |   |   |   |   | הרבחיים אריה חדשראש ישיבה |
|

קישורים חיצוניים
----------------

שיעוריו ומאמריו
* משיעורי הרב משה מרדכי חדש זצ"ל, לצפייה באתר בינינו

הערות שוליים
------------

1. ↑  משה ויסברג, ברוך דיין האמת: הגאון רבי משה מרדכי חדש זצ"ל, באתר בחדרי חרדים, 3 באוגוסט 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007521165005171

 |
**פרדריק ג'יימס ארתור "פרדי" קוקס** (אנגלית: **Frederick James Arthur "Freddie" Cox**;‏ 1 בנובמבר 1920 - 7 באוגוסט 1973) היה שחקן ומאמן כדורגל אנגלי.

קריירה
------

קוקס נולד ברדינג שבברקשייר, והחל את הקריירה שלו במספר מועדונים זוטרים לפני שהצטרף לטוטנהאם הוטספר ב-1938 כשחקן חובב. הוא שיחק בדרך כלל בעמדת הקיצוני הימני, וערך את הופעת הבכורה שלו בטוטנהאם במשחק הליגה השנייה מול סוונסי טאון בנובמבר 1938. זמן קצר לאחר שצורף לסגל הבכיר של טוטנהאם פרצה מלחמת העולם השנייה, וכל תחרויות הכדורגל הושהו. הוא שירת כטייס קרב עבור חיל האוויר המלכותי (בזמנו הפנוי השתתף כשחקן אורח במשחקי המועדון המקומי רדינג), וקיבל את אות ההצטיינות Distinguished Flying Cross. לאחר תום המלחמה הוא חזר לטוטנהאם, ושיחק שם במשך שלוש עונות נוספות. בספטמבר 1949 הוא עבר לארסנל, המועדון היריב בדרבי של צפון לונדון, תמורת סכום של 12,000 לירות שטרלינג.

קוקס ערך את הופעת הבכורה שלו בארסנל כבר ב-7 בספטמבר, במשחק מול וסט ברומיץ' אלביון, והפך לשחקן הרכב קבוע במועדונו החדש. מאמציו על המגרש התבטאו בצורה טובה יותר בגביע ה-FA. בחצי הגמר מול צ'לסי הוא הבקיע את השער הראשון בתיקו 2 - 2, והבקיע את השער היחיד בניצחון של ארסנל במשחק החוזר. במשחק הגמר מול ליברפול הוא בישל את השער היחיד במשחק לרג' לואיס, שהקנה לארסנל את התואר.

שנתיים לאחר מכן הוא מילא תפקיד חשוב בחצי גמר גביע ה-FA, גם כן מול צ'לסי, בו הבקיע את השער היחיד בתיקו 1 - 1 במשחק הראשון, ושניים מתוך שלושה בניצחון 3 - 0 במשחק החוזר. אולם, משחק הגמר הסתיים בהפסד 0 -1 לניוקאסל יונייטד, בין השאר בשל פציעתם של שחקנים אחדים והרחקתו של וולי ברנס במהלך המשחק.

למרות הצלחותיו בגביע הוא לא היה שחקן הרכב קבוע בליגה; הוא התמודד על מקומו בהרכב מול איאן מקפירסון, ומאוחר יותר מול השחקן הצעיר ארתור מילטון. בעונת האליפות 1952/1953 הוא השתתף בתשעה משחקי ליגה בלבד עבור ארסנל, החליט לעזוב את המועדון והצטרף לווסט ברומיץ' אלביון בתפקיד מאמן-שחקן.

קוקס השתתף בארבעה משחקים בלבד במדי וסט ברומיץ', ולאחר מכן היה אחד מעוזריו של ויק בקינגהאם בצוות האימון. ב-1956 הוא החל לאמן את בורנמות' מהליגה השלישית הדרומית. בורנמות' שיחקה באופן יציב בליגה, והפתיעה רבים כשגברה על טוטנהאם הוטספר בגביע ה-FA בעונת 1956/1957. ב-1958 הוא הצטרף לפורטסמות' בתפקיד המאמן, אך זכה להצלחה פחותה כשהמועדון ירד מהליגה הראשונה בעונתו הראשונה. הוא פוטר מהמועדון בפברואר 1961.

הוא הצטרף לג'ילינגהאם מהליגה הרביעית ב-1962 לאחר תקופה קצרה שבה לא עבד, והוביל את המועדון למקום החמישי כשהוא מחמיץ את העלייה לליגה השלישית בגלל הפרש שערים. הוא הנהיג בג'ילינגהאם משחק הגנתי ממושמע, ובעונה שלאחר מכן (1963/1964) הוביל את המועדון למקום הראשון ולהעפלה לליגה השלישית. רמת המשחק של המועדון בתחילת העונה שלאחר מכן הייתה טובה, אך היא נחלשה בהמשך והמועדון סיים את העונה במקום השביעי. קוקס התפטר זמן קצר לפני חג המולד של 1965 וחזר לבורנמות', גם כן בליגה השלישית. הישגו הטוב ביותר בקדנציה השנייה בבורנמות' היה המקום הרביעי בעונת 1968/1969, אך בסיום עונת 1969/1970 ירד המועדון מהליגה. קוקס פוטר באותו קיץ, ולא עבד יותר כמאמן.

בין פיטוריו מבורנמות' למותו ב-1973 הוא ניהל את החנות המשפחתית לממכר עיתונים.

קישורים חיצוניים
----------------
**רצח חוקרי המשלחת הבריטית בסיני** היה אירוע שהתרחש בחצי האי סיני ב-1882, במהלך המרד המצרי נגד הבריטים. הנרצחים היו אנשי משלחת בריטית שביקשה לשאת ולתת עם הבדואים בסיני כדי שיימנעו מתמיכה במורדים.

בשנת 1882 פרץ במצרים מרד עוראבי, מרד אנטי-בריטי שבראשו עמד אחמד עוראבי. האנגלים התכוננו לדכא את המרד. כדי להבטיח שהשבטים הבדואים בסיני לא יכרתו ברית עם המורדים ויסייעו בידם, שיגרו הבריטים משלחת מיוחדת לאזור. מטרה נוספת של המשלחת הייתה לרכוש או לשכור גמלים מהבדואים, לצורכי הצבא הבריטי. 

כראש המשלחת מונה החוקר אדוארד הנרי פלמר, פרופסור באוניברסיטת קיימברידג' שהכיר היטב את סיני ממסעות קודמים ונחשב כמומחה בתולדות המזרח התיכון והאסלאם. אל פאלמר הצטרפו שני קצינים בריטיים נוספים, המהנדס והחוקר סרן ויליאם ג'ון גיל וקצין הצי הצעיר סרן הרולד צ'רינגטון. בנוסף, צירף פאלמר למשלחת גם את היהודי בכור חסון, תושב יפו, בן למשפחה ספרדית שעלתה מרודוס בתחילת המאה ה-19. מלבדם היו במשלחת גם סורי בשם ח'ליל עתיק וכן בדואים אחדים וגמליהם: שייח' משבט אלחויטאת וצעירים משבטי עליקאת ומוזינה. משרד המלחמה הבריטי הקציב למשלחת פאלמר 20,000 לירות שטרלינג זהב, במטרה לשחד את הבדואים ולרכוש את סיועם ואהדתם. 

חברי המשלחת הגיעו אל סיני באוגוסט 1882 מאזור סואץ הם פנו לכיוון דרום-מזרח, והתקדמו דרך ואדי סודר אל מחוז חפצם - מצודת נח'ל, השוכנת במרכז חצי האי סיני. ב-11 באוגוסט, כששהתה המשלחת בקרבת מעיין הנקרא כיום, עין אבו רג'ום, היא הותקפה מהמארב על ידי בדואים משבטי תראבין וחויטאת. השייח' המלווה חטף את הכסף ונמלט, ואילו חמשת חברי המשלחת נהרגו. 

אחרי דיכוי המרד במצרים ושיבת הבריטים אליה נלכדו הרוצחים. חמישה מהם הוצאו להורג, ואילו אחרים נידונו למאסר לתקופות שונות. משרד המלחמה הבריטי שיגר משלחת מיוחדת במטרה לאתר את גופות ההרוגים, ובראשה חוקר ירושלים הנודע, צ'ארלס וורן. אחרי מאמצים רבים, עלה בידי המשלחת לגלות את שרידי ההרוגים. חבריה אספו את העצמות הפזורות ובמקום נפילתם הציבו גל אבנים לזכרם. העצמות הובאו ללונדון וב-6 באפריל 1883, שמונה חודשים לאחר הרצח, נקברו בכבוד רב בקתדרלת סנט פול. במרתף הכנסייה קבוע בקיר לוח הקדשה המנציח את זכרם.

לקריאה נוספת
------------

* Saul Kelly, *Captain Gill’s Walking Stick: The True Story of the Sinai Murders*, I.B. Tauris, 2019 מסת"ב 9781784533410

קישורים חיצוניים
----------------

* צבי אילן, ואדי סודר וגולות שיזף, דבר, 28 בנובמבר 1975
* צבי אילן, מצבה בלונדון לזכר הנרצחים בסיני, דבר, 14 באוקטובר 1977

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009523989205171

 |
**פדריקו "פרדי" אנטוניו גרסיה** (בספרדית: **Freddy Antonio García**; נולד ב-10 ביוני 1976 בקראקס, ונצואלה) הוא שחקן בייסבול ונצואלי לשעבר ששיחק בליגת ה-MLB בעמדת המגיש.

הוא הוחתם בידי היוסטון אסטרוס כשחקן חופשי ללא בחירת דראפט ב-1993, הובא לסיאטל ב-1998 ביחד עם קרלוס גילן וג'ון האלאמה באותה העסקה ששלחה את רנדי ג'ונסון לאסטרוס. ב-1999 רשם את עונת הבכורה שלו ב-MLB, הוא הגשים את הציפיות ממנו כרוקי שנכנס לתפקיד קשה, המחליף של רנדי ג'ונסון. הוא נתן הופעות יציבות ויעילות, וצבר 201 אינינגים. בשנים 2001 ו-2002 נבחר למשחק האול סטאר.

גרסיה הגיע בעסקת החלפה לשיקגו וייט סוקס באמצע עונת 2004, וזכה עימם בוורלד סיריס ב-2005. ב-2006 הועבר לפילדלפיה פיליז, אך נפצע ושיחק 11 משחקים בלבד בעונת 2007. ב-2008 שיחק במדי דטרויט טייגרס ובשנים 2009-2010 חזר לוייט סוקס. ב-2011 עבר ליאנקיז. הוא חובט ומגיש ביד ימין.

קישורים חיצוניים
----------------

ויקישיתוף מדיה וקבצים בנושא **פרדי גרסיה** בוויקישיתוף

* פרדי גרסיה, באתר Baseball-Reference.com MLB
* פרדי גרסיה, באתר Baseball-Reference.com ליגות אחרות
* פרדי גרסיה, באתר ESPN.com MLB
* פרדי גרסיה, באתר MLB.com
* פרדי גרסיה, באתר The Baseball Cube
* מאמר על גרסיה
**רצח יצחק לוי** התבצע בירושלים בפברואר 1950. יעקב מזרחי הורשע בביצוע הרצח, ונגזר עליו עונש מוות בתלייה, ולאחר שערעורו נדחה, הומתק עונשו על ידי נשיא המדינה, יצחק בן-צבי.

הרצח
----

יצחק לוי, סבל בן 25 מירושלים, נעלם ביום 23 בפברואר 1950. משלא חזר לביתו, פנו בני משפחתו למשטרה. במהלך החקירה התברר כי לוי נראה לאחרונה עם יעקב מזרחי, צעיר בן 22. ב-28 בפברואר נחקר מזרחי, אך שוחרר לאחר שחקירתו לא העלתה כי היה מעורב ברצח. בחודשים לאחר מכן, התקשתה המשטרה לפענח את היעלמותו של לוי, שנחשבה בגדר תעלומה והסעירה את תושבי ירושלים.

כשמונה חודשים לאחר ההיעלמות, ב-30 בנובמבר 1950, אסיר בשם ציון עבאדי סיפר למשטרה כי מזרחי התוודה בפניו ברצח של אדם, אשר שמו לא ידוע לו. לפי עדותו של עבאדי בוצע הרצח ביריית אקדח, והקורבן נקבר בחצר הקונסוליה הבריטית בה הועסק מזרחי כשומר. החוקרים הגיעו לקונסוליה, ומצאו בה עצמות אדם, שבהמשך, זוהו כשייכות ללוי. בגולגולת שהתגלתה נמצא חור, שבעדו חדר כדור אקדח.

יעקב מזרחי נעצר. מהחקירה עלה כי ביום הרצח, פיתה מזרחי את לוי להגיע לבניין הקונסוליה בנימוק שהוא יסדר ללוי עבודה כנהג. כשהגיע לוי, ירה מזרחי בראשו וקבר את גופתו בחצר. המניע לרצח היה שהרוצח רצה להרגיע את חששה של אשתו, אשר האשימה את לוי בכך שהוא יפיץ עליה מידע משירותה בצה"ל. בהמשך עצרה המשטרה גם את אחיו הצעיר, יצחק מזרחי וכן את חברו ניסים רביבו שנחשדו כי לאחר הרצח הפשיטו את הקורבן, ושרפו את בגדיו לאחר שנורה.

במקביל, בדצמבר 1951 הורשע מזרחי בפרשת רצח אחרת - רצח חיים הנדלר, ונגזר עליו גזר דין מוות.

ב-25 ביוני 1952 הוגש כתב אישום נגד השלושה בגין רצח יצחק לוי. בית המשפט הורכב משופטים מחיפה ותל אביב, כדי למנוע ניגוד עניינים של שופטים המתגוררים בירושלים. בנובמבר 1952 הורשע יעקב מזרחי ברצח יצחק לוי ונגזר עליו מוות בתלייה. ב-9 באפריל 1953 דחה בית המשפט העליון את ערעורו של מזרחי ואישר את עונש המוות. בסמוך לאחר מכן נתן מזרחי גט לאשתו. בספטמבר 1953, לכבוד יום הכיפורים, המתיק נשיא המדינה, יצחק בן צבי, את עונשו של מזרחי למאסר עולם.

מזרחי שוחרר מהכלא בשנת 1970. לאחר השחרור סיפר על התקופה בה המתין לעונש המוות: "רק נידון למוות יכול להרגיש ולהבין את זה", אמר מזרחי. "תבין, אתה מרגיש שאתה הולך למות בצורה מתוכננת וקרה. זה לא קרב שאתה יכול להתחמק ממנו". כאשר ביקר שר המשטרה בכור שלום- שטרית בכלא אמר לו מזרחי, לדבריו: "כבוד השר, אל תחשוב שאתם עושים לי טובה שאתם משאירים אותי בחיים. 28 חודשים בתא הנידונים למוות זה דבר נורא. תחליטו – או-או. תעשו טובה ותגמרו. או חי או מת, אבל לא תלוי בספק".

קישורים חיצוניים
----------------

* ע"פ 155/52 מזרחי נגד היועץ המשפטי לממשלה, פורסם בנבו
* החל משפט האחים מזרחי ורביבו, הנאשמים ברצח הסבל יצחק לוי, חרות, 26 ביוני 1952
* יעקב מזרחי נידון למוות בתליה, הבקר, 14 בנובמבר 1952

הערות שוליים
------------

1. 1 2  ע"פ 155/52 מזרחי נגד היועץ המשפטי לממשלה, פורסם בנבו
2. 1 2  יעקב מזרחי נדון למוות באשמת רצח הסבל לוי, שערים, 14 בנובמבר 1952
3. 1 2  החל משפט האחים מזרחי ורביבו, הנאשמים ברצח הסבל יצחק לוי, חרות, 26 ביוני 1952
4. 1 2  יעקב מזרחי נידון למוות בתליה, הבקר, 14 בנובמבר 1952
5. ↑  המשך חקירת האחים מזרחי, חרות, 9 ביולי 1951
6. ↑  נדחה ערעור האחים מזרחי, מעריב, 26 בדצמבר 1951
7. ↑  אושר גזר דין המוות השני של יעקב מזרחי, על המשמר, 9 באפריל 1953
8. ↑  מזרחי שנידון למוות - למאסר עולם, חרות, 18 בספטמבר 1953
9. ↑  הרוצח הישראלי שנידון פעמיים למוות, הערות שוליים להיסטוריה - הבלוג של רפי מן
**רצח יפים ויינשטיין** היה פיגוע טרור שבוצע על ידי טרוריסטים אסלאמיים ב-30 בנובמבר 2009.

הרצח
----

יפים ויינשטיין, נהג מונית ישראלי בן 54 מנוף הגליל, נחטף, נדקר למוות ונשדד על ידי חמושים מוסלמים המזוהים עם ארגון הטרור אל-קאעידה, לאחר שהמתנקשים הזמינו פיצה באמצעות שירות המוניות מפיצריה בנוף הגליל.

לאחר הרצח
---------

גופתו של ויינשטיין נתגלתה על ידי עוברי אורח, והמשטרה פתחה בחקירה. בעקבות הרצח נעצרו שמונה חשודים בנצרת במהלך 2010, במבצע משולב של משטרת ישראל והשב"כ, שחשפו תא טרור, שנוצר בהשראת אל-קאעידה ונאומי אוסאמה בן לאדן.

בשנת 2010 נעצרו אחמד אחמד (21), ר'אלב רנים (26) והיידר זיאדנה (22) באשמת הרצח. כל השלושה היו מנצרת. השלושה פעלו במסגרת תא טרור שכלל שבעה גברים. אחמד ורנים ניסו לפני הרצח לטוס לסומליה, במטרה לעבור אימונים במחנה של אל-קאעידה. על מנת לעשות זאת טסו אחמד ורנים בתחילה לאדיס אבבה בירת אתיופיה ומשם לקניה, שם הם נעצרו וגורשו לישראל. בתשובה לשאלה האם הוא מונע משנאה לנוצרים וליהודים השיב אחמד: "יחי אוסאמה בן לאדן".

הערות שוליים
------------

1. ↑  אחיקם משה-דוד, חשד לרצח של נהג מונית ליד כפר החורש, באתר nrg‏, 30 בנובמבר 2009

| פיגועי טרור נגד ישראלים בעשור הראשון של המאה ה-21 |
| --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) |
| 

---

1948–1999 • 2000–2009 • 2010–2019 • 2020–2029 |
**פרבוריהאינה** (שם מדעי: ***Paraborhyaena***; מילולית: "קרוב לבוריהאינה") הוא סוג נכחד של יונק טורף גדול ממשפחת הפרובוריהאיניים הנכחדת, אשר היה אחד מגדולי הטורפים של אמריקה הדרומית. הסוג הוגדר בשנת 1983 ונכלל בו מין יחיד - *Paraborhyaena boliviana*. הממצאים התגלו בסאלה שבבוליביה, לצד מקבץ של מאובנים של יונקים פרהיסטוריים ששגשגו באוליגוקן.

הפרבוריהאינה היה טורף גדול דומה לפרובוריהאינה, והוא הגיע לגודל של דוב שחור אמריקאי באורך של מטר וחצי ומשקל של 100 עד 125 קילוגרם וייתכן שאף מעל 250 קילוגרם. הוא היה בעל גולגולת רחבה וחזקה באורך 40 סנטימטרים שהייתה בעלת חוטם קצר אך לסתות קשיחות עוצמתיות שבלטו מהם זוג ניבים בקדמת הלסת, שדמו לניבי התיילקוסמילוס אך היו פחות דמויי-חרב ובדומה לשיני השד הטסמני צמחו מהלסתות בקצב קבוע. הניבים יועדו לנשוך בעוצמה אדירה והטוחנות הרחבות והמעוגלות שבקצה הלסת הוסיפו לעוצמתה. ואולם מוחו היה קטן בהרבה ביחס לטורפים אחרים.

מבנה הטורף הגדול עשה אותו לטורף-על מאיים בשטחי חיותו והוא כנראה טרף יונקים בינוניים מסדרת הנוטונגולאטויים וטרף דומה. עם זאת הוא היה איטי יחסית והיה עליו להתקרב מאוד לטרף כדי להרוג אותו. אפשרות אחרת היא שהיה אוכל נבלות או שגנב טרף לאחרים.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
נסורת היא תוצר לוואי של תעשיית העץ
**תוצר לוואי** או **מוצר לוואי** הוא מוצר שנוצר בתהליך ייצור של מוצר אחר. תוצר לוואי יכול להיות שימושי וסחיר או שהוא יכול להיחשב כפסולת.

הגדרות
------

בהקשר של ייצור, תוצר לוואי מוגדר כ"התפוקה מתהליך ייצור משותף שהיא מינורית בכמות ו/או בשווי מימוש נטו (NRV) בהשוואה למוצרים העיקריים". מכיוון שמוצרי לוואי נחשבים ללא השפעה חשבונאית על התוצאות הכספיות המדווחות, לא נרשמות להם הקצאות בעלויות המשותפות. על פי מוסכמה, תוצרי לוואי אינם חלק מהמלאי, אך ה-NRV מתוצרי לוואי מוכר בדרך כלל כ"הכנסה אחרת", או כהפחתה של עלויות עיבוד ייצור משותף.

סוכנות האנרגיה הבינלאומית (IEA) מגדירה תוצר לוואי בהקשר של הערכת מחזור חיים סביבתי (אנ') על ידי הגדרת ארבעה סוגי מוצרים שונים: "מוצרים עיקריים, תוצרים נלווים (הכרוכים בהכנסות דומות למוצר העיקרי), תוצרי לוואי (שנובעים מכך, בהכנסות קטנות יותר), ומוצרי פסולת (שמספקים הכנסה קטנה או לא).

דוגמאות
-------

* סובין הוא תוצר לוואי של טחינת חיטה לקמח לבן. את הסובין ניתן להפוך לקומפוסט או לשרוף, אך גם להשתמש כמרכיב מזין במזון אנושי או מזון לבעלי חיים.
* בנזין היה במקור תוצר לוואי של זיקוק נפט.
* הפלסטיק התחיל גם הוא כתוצר לוואי של זיקוק נפט.
* דבשה היא מוצר לוואי של ייצור סוכר לבן.
* אפר פחם הוא תוצר לוואי של שריפת פחם.
* לנולין הוא תוצר לוואי של גידול כבשים.

הערות שוליים
------------

1. ↑  Wouters, Mark; Selto, Frank H.; Hilton, Ronald W.; Maher, Michael W. (2012): *Cost Management: Strategies for Business Decisions*, International Edition, McGraw-Hill, p. 535.
2. ↑  "BIOMITRE Technical Manual, Horne, R. E. and Matthews, R. November 2004" (PDF). אורכב מ-המקור (PDF) ב-2011-07-26. נבדק ב-2011-02-16.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293391305171
* BnF: cb119566318 (data)
* GND: 4253822-1
* LCCN: sh85018427

 |
**תוצאתנות** (באנגלית: Consequentialism) היא שם מאגד לתאוריות פילוסופיות בתחום האתיקה הנורמטיבית הגורסת כי ערכה של פעולה מוסרית נקבע אך ורק על פי התוצאות שלה, ובכך היא מפרידה בין המעשה לבין תוצאתו. על פי תורה זו, מטרת המוסר היא להפיק את התוצאות הטובות ביותר מתוך מעשי המוסר (כולל המעשים עצמם); להבדיל מתורות מוסר דאונטולוגיות שרואות ערך במעשים עצמם ולא רק בתוצאות שלהם.

בפילוסופיה התוצאתנית, אבן הבוחן לשאלה האם מעשה נחשב מוסרי תלויה אך ורק בתוצאותיו של המעשה ולא בדברים הקשורים למעשה כמו הסיבה לעשיית המעשה.

סוגי תוצאתנות
-------------

### תועלתנות

 ערך מורחב – **תועלתנות**  

תועלתנות היא תורה פילוסופית, הנוגעת לתחום האתיקה וקובעת כי ערכה של פעולה נקבע על פי תרומתה לתועלת הכללית. על פי תורה זו, מעשה ייחשב מוסרי אם הוא מפיק את האושר הרב ביותר לכמות מקסימלית של אנשים.

### נהנתנות

 ערך מורחב – **נהנתנות**  

נהנתנות היא תורה פילוספית, הנוגעת לתחום האתיקה וההתנהגות האנושית וקובעת כי המטרה העליונה של האדם היא ההנאה, ושעל כל יחיד לשאוף להגדיל סך העונג שלו.

### אנוכיות

 ערך מורחב – **אנוכיות**  

אנוכיות היא תורה פילוסופית, הנוגעת לתחום האתיקה וקובעת כי ערכה המוסרי של פעולה נמדד על פי התועלת שלה ליחיד המבצע אותה. אבן הבוחן לשאלה האם המעשה X נחשב טוב, על פי שיטה זו, היא האם המעשה מגדיל את סך הטוב בשביל מבצע הפעולה.

### סיגוף

 ערך מורחב – **סיגוף**  

סיגוף הוא הימנעות מהנאות פיזיות וצרכים שונים או הכאבה או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות.

### זולתנות

 ערך מורחב – **זולתנות**  

זולתנות (אלטרואיזם) היא כאשר אדם מבצע פעולה אשר תוצאותיה יהיו הטובות ביותר עבור כולם חוץ מעצמו, מבצע הפעולה. לפיכך, על פי תורה המבוססת על זולתנות, לאדם יש חובה מוסרית לעזור לאחרים, אף במחיר של ויתור על אינטרסים עצמאיים או הקרבה.

### תוצאתנות מבוססת כללים

תוצאתנות מבוססת כללים היא תאוריה בתחום האתיקה הנורמטיבית הקובעת כי התנהגות מוסרית ראויה כוללת שמירה על כללים מסוימים כאשר כללים אלו נקבעים על פי התוצאות של הבחירה באותם הכללים. יש הרואים בתורה זו ניסיון ליישב בין תוצאתנות לתורות מוסר דאונטולוגיות.

### תוצאתנות שלילית

תוצאתנות שלילית היא תורת מוסר טלאולוגית המאמינה שמעשה ייחשב מוסרי אם תוצאתו היא שהוא מצמצם את כמות הרע בעולם, לעומת תורות אחרות המתמקדות בהגדלת הטוב בעולם. על פי תורה זו, לעיתים יצטרך האדם להתערב באופן אקטיבי כדי למנוע מעשה שתוצאתו תהיה רוע, ולעיתים יצטרך לקבוע גדר פאסיבי על מנת למנוע תוצאה עתידית של רוע.

לקריאה נוספת
------------

* תוצאתנות, באתר האנציקלופדיה של אוניברסיטת סטנפורד לפילוסופיה (באנגלית)
* תוצאתנות, באתר האנציקלופדיה האינטרנטית לפילוסופיה (באנגלית)

קישורים חיצוניים
----------------

* תוצאתנות, באתר אנציקלופדיה בריטניקה (באנגלית)
* תוצאתנות (אתיקה), דף שער בספרייה הלאומית

הערות שוליים
------------

1. ↑  אלעזר וינריב, האוניברסיטה הפתוחה, **בעיות בפילוסופיה של המוסר**, Open University of Israel, 2008, עמ' 176. (בעברית)
2. ↑  Walter Sinnott-Armstrong, **The Stanford Encyclopedia of Philosophy**, Metaphysics Research Lab, Stanford University, Winter 2015, 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555410005171
* GND: 4327570-9
* LCCN: sh85031247
* NKC: ph481717

 |
ד"ר **פיליפ מייטנר** (בגרמנית: **Philipp Meitner**;‏ ינואר 1838 – ספטמבר 1910) היה שחמטאי ועורך-דין יהודי-אוסטרי.

קורות חיים
----------

אבותיו של מייטנר היגרו ממוראביה בסוף המאה ה-18, בתקופת שלטונו של יוזף השני לווינה. באוגוסט 1875, בגיל 36, נישא להדוויג לבית סקובראן (הייתה אז בת 22). לשניהם נולדו שמונה ילדים. בתו השנייה, אוגוסטה, היא אמו של הפיזיקאי הנודע אוטו פריש. בתו השלישית היא הפיזיקאית ליזה מייטנר.

משחקו המפורסם ביותר הוא "תיקו האלמוות" עם קארל המפה  ששוחק בווינה, בשנת 1872. 

מייטנר ניצח בתחרות וינה 1875 וניצח בדו-קרב נגד אדולף שוורץ 6.5-3.5 בווינה, בשנת 1878. 

מייטנר שיחק בשתי תחרויות בינלאומיות חזקות בווינה: בשנת 1873 חלק מקום 7-8 (ניצחו: וילהלם שטייניץ וג'וזף הנרי בלקברן  
הנה ניצחונותיו בתחרות זו על אדולף שוורץ ,
.

בשנת 1882 הגיע למקום ה-14 (ניצחו: וילהלם שטייניץ ושמעון אברמוביץ וינוור) .
הנה ניצחונותיו בתחרות זו על אדולף שוורץ
, על מיכאל צ'יגורין
, 
, על מקס וייס
 ועל ברטולד אינגליש
.

בתחרות אחרת בווינה 1882 חלק מקום 8-9 (ניצח: וינסנז חרובי). מייטנר הגיע למקום השמיני בתחרות וינה 1895 (ניצח: גאורג מרקו), הגיע למקום הרביעי בתחרות וינה 1908 (ניצח: ריכרד רטי וחלק מקום 6-7 בתחרות וינה 1909/10 (ניצח: ריכרד רטי).

קישורים חיצוניים
----------------

* פיליפ מייטנר, באתר צ'סגיימס (באנגלית)
* מידע כללי
* פיליפ מייטנר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 13680733X
* VIAF: 81090541
* WorldCat (עם VIAF): 81090541

 |
**הכתמים** (באנגלית: **The Blobs**, "הבלובס") היא סדרת טלוויזיה בריטית מונפשת לילדים, אשר מבוססת על סדרת ספרים בעלת אותו שם שיצאה לאור על ידי DC Thomson בשנת 1980. הסדרה הופקה בשנת 1996 על ידי Siriol Animation בויילס, כאשר היא בוימה על ידי ווין תומאס, הופקה על ידי רובין ליונס והולחנה על ידי כריס סטיוארט. 

הסדרה, אשר הופקה לה עונה אחת הכוללת 26 פרקים באורך 10 דקות, שודרה במקור בין השנים 1997–1999. בישראל הסדרה שודרה בדיבוב עברי בשנת 1999 בטלוויזיה החינוכית הישראלית, בין היתר במסגרת תוכנית הטלוויזיה "בחדר של חני".

תקציר העלילה
------------

הסדרה מתרחשת בארץ הצבעים (במקור: "Paintbox Land", בתעתיק לעברית: "ארץ פיינטבוקס"; "ארץ קופסת הצבעים"), הנשלטת על ידי המלך הכחול ומתגוררת בה קהילה של כתמי צבעים צבעוניים. בכל פרק יש לכתם שונה בעיה לפתור, ביניהן לעזור לזולת, ללמוד לא לפחד, ללכת לאיבוד ועוד. הכתמים יכולים לשנות את צורתם כרצונם.

מדבבים
------

### מדבבים מקוריים

הדיבוב המקורי בשפה אנגלית בריטית נעשה על ידי ג'יין הורוקס, כאשר גיא מרסדן דיבב דמויות נוספות. בשנת 1999, שהסדרה נרכשה על ידי TV Ontario לשוק הצפון אמריקאי, דובבה הסדרה לשפה אנגלית אמריקנית על ידי ג'ולי צוויליך.

### מדבבים בעברית

הדיבוב העברי בוים על ידי חנה דרורי קשי, והופק על ידי אורית יואלי סנה.

* **אסתי ברעד פורים** – קפיצי הכתום / דמויות שונות
* **דני שגב** – זעפני הירוק / המלך הכחול
* **איריס זינגר** – סגלגלי הכלבלב / חומי העכבר / מספרת / דמויות שונות
* **ירון לויטה** – כתם קשת / דמויות שונות

את שיר הפתיחה של הסדרה ביצעה איריס זינגר, על פי המילים שנכתבו על ידי חנה דרורי קשי והייעוץ המוזיקלי של גיורא קנת.

קישורים חיצוניים
----------------

* "הכתמים", במסד הנתונים הקולנועיים IMDb (באנגלית)
* הכתמים, במיזם "אישים" לתיעוד היצירה הישראלית

הערות שוליים
------------

1. ↑  הכתמים - כתם הקשת בענן 1999, באתר יוטיוב
**פרבאן דרגנוב דרגנוב** (בבולגרית: **Първан Драганов Драганов**‏; 4 בפברואר 1890, לום, נסיכות בולגריה – 1 בפברואר 1945, סופיה, ממלכת בולגריה) היה קולונל בצבא בולגריה, דיפלומט, ופוליטיקאי בולגרי, אשר כיהן כשגריר בולגריה בגרמניה הנאצית, וב-1944 כיהן לתקופה קצרה גם כשר החוץ של בולגריה בממשלתו של איוואן בגריאנוב.

קורות חייו
----------

פרבאן דרגנוב נולד בעיר לום. ב-1909 סיים את האוניברסיטה הצבאית הלאומית ע"ש וסיל לבסקי ובהמשך למד באקדמיה הצבאית של הקיסרות הגרמנית. הוא לחם במלחמת הבלקן הראשונה, השנייה ובמלחמת העולם הראשונה. בהמשך, שירת כקצין במשמר ארמון המלך בוריס השלישי. ב-1930 הועלה לדרגת קולונל. בין השנים 1932–1934 שירת כנספח צבאי בגרמניה. בהמשך, בין 1936–1938 כיהן כשגריר בולגריה לאוסטריה, בין 1938–1942 כיהן כשגריר בולגריה לגרמניה הנאצית, ובין 1942–1944 כיהן כשגריר בולגריה למדינה הספרדית.

בין יוני לספטמבר 1944 כיהן כשר החוץ בממשלתו של איוואן בגריאנוב. בשלהי 1944, לאחר הפיכת חזית המולדת של בולגריה נעצר דרגנוב והועמד לדין במסגרת "משפטי העם" בבית הדין העממי שהוקם לשפיטת בכירי הממשל הקודם ומשתפי פעולה עם הנאצים. דרגנוב נמצא אשם והוטל עליו עונש מוות. הוא הוצא להורג על ידי כיתת יורים בשטח בית הקברות המרכזי בסופיה ב-1 בפברואר 1945. ב-1996 ביטל בית המשפט העליון הבולגרי את פסק הדין של בית המשפט העממי בשל אי סדרים בהליכים המשפטיים, וזיכה את דרגנוב מכל אשמה.

קישורים חיצוניים
----------------

* הנסיכה אבדוקיה ופרבאן דרגנוב - הסיפור האמיתי על האהבה שלא מומשה, באתר tretavazrast.com (בבולגרית)

הערות שוליים
------------

1. ↑  ההכנות במוסקבה למשפטי העם בסופיה, באתר desebg.com (בבולגרית).
2. ↑  חלפו 77 שנים מאז שהוצא להורג פרבאן דרגנוב, באתר namegdana.com (בבולגרית).

|  |  |  |
| --- | --- | --- |
| **הקודם**:**איוואן בגריאנוב** | **שר החוץ של בולגריה** 12 ביוני 1944 – 2 בספטמבר 1944 | **הבא**:**קונסטנטין מוראבייב** |
**קרב הארדנים** היה אחד מן הקרבות הראשונים במלחמת העולם הראשונה. הקרב התרחש בין התאריכים 21–23 באוגוסט 1914 והיה חלק מהמערכה על הגבולות, סדרת קרבות שהתחוללו באזור דרום בלגיה ומזרח צרפת.

הרקע לקרב
---------

על פי הערכות המודיעין הצרפתי, הכוחות הגרמנים שהיו ערוכים באזור יערות הארדנים היו מועטים ובעלי חימוש קל, ולא יכלו לעמוד בפני מתקפה צרפתית מהירה ובעלת קצב אש גבוה וציוד המתאים לקרב בשטח המיוער.

בהתאם למידע זה, התכוננו כוחות צרפתיים בפיקודו של הגנרל ז'וזף ז'ופר לפתוח במתקפה באזור יערות הארדנים על מנת לתמוך בכוחות הצרפתיים התוקפים באזור לורן. בדיעבד התברר, כי הערכות המודיעין הצרפתי היו שגויות ומולם עמד כוח צבאי גרמני גדול, ערוך ומאומן היטב. כבר ב-20 באוגוסט פתחו הכוחות הגרמניים בהתקפת נגד מול הצרפתים התוקפים באזור לורן, אך הגנרל ז'ופר החליט שלא לשנות את תוכניותיו באשר ליום המחרת.

מהלך הקרב
---------

סדר הכוחות של הצדדים היריבים, שהשתתפו בקרב, כלל שתי ארמיות מכל צד. הכוח הצרפתי הורכב מן הארמיות השלישית והרביעית, שכללו כ-360,000 חיילים, ואילו הכוח הגרמני הורכב מן הארמיות הרביעית והחמישית, שכללו כ-380,000 חיילים. 

הצבא הגרמני באזור הארדנים, פעל במסגרת תוכנית המערכה הגרמנית, שהותוותה בתוכנית שליפן לכיבוש צרפת. הוא נועד להתקדם באיטיות לתוך שטח צרפת, לתפוס עמדות מגננה, ולספק את הציר לתנועת האיגוף של הכוח הגרמני העיקרי, שרוכז באגף הימני. הכוח הצרפתי ניסה לתקוף את מרכז הכוח הגרמני המתקדם.

תנאי השטח המיוערים, שהיקשו גם כך על תנועת הכוחות היריבים, הוחמרו בשל ערפל כבד, שהיקשה מאוד על הראות, וגרם לשורה של קרבות היתקלות מטווח קצר. הכוחות הצרפתיים הצליחו אמנם להפתיע את הגרמנים, אך הם צוידו במדים בהירים. ללא כל הסוואה ובלטו על רקע היער החשוך. למרות ההפתעה הראשונית, הגרמנים, שהספיקו להתחפר בעמדות בהתאם לתוכנית המערכה שלהם, הגיבו באש מקלעים מטווח קצר וזכו לסיוע ארטילרי יעיל, שגרם אבדות כבדות לכוח הצרפתי התוקף.

תוצאות הקרב
-----------

הצרפתים החלו בנסיגה מהירה ובלתי מאורגנת, בעוד כוחות גרמניים ממשיכים לזנב בהם. בשלב זה לא היה לפיקוד הצרפתי כל מידע מוסמך לגבי תמונת הקרב והיקף האבדות.

הניצחון הגרמני הברור בקרב הארדנים, הצלחתם בכיבוש השטח וההחזקה בו, הקנתה להם שליטה על מכרות הברזל האסטרטגיים באזור ואפשרה להם לבסס ראש גשר לתנועה עתידית של כוחותיהם אל תוך צרפת.

קישורים חיצוניים
----------------

ויקישיתוף מדיה וקבצים בנושא **קרב הארדנים** בוויקישיתוף

| המערכה על הגבולות |
| --- |
| 

|  |
| --- |
| קרב מילוז • קרב האלן • קרב לורן • קרב הארדנים • קרב שרלרואה • קרב מונס • קרב גראן קורונה • קרב לה קאטו |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh2017004749

 |
**אלפאביט** (**Alphabeat**) להקת פופ דנית שהוקמה ב-2004 בסילקבורג תחת השם **Sodastar** אך שינתה את שמה כדי להימנע מבלבול עם להקה גרמנית בשם דומה.

היסטוריה
--------

בראשית דרכה, הוחתמה הלהקה על ידי חברת התקליטים הדנית "קופנהגן רקורדס". סינגל הבכורה תחת הלייבל המקומי, "Fascination", היה ללהיט בדנמרק בקיץ 2007. הסינגל השני "10,000 לילות של רעם" ראה הצלחה דומה, כמו גם אלבום הבכורה הנושא את שם הלהקה, שזכה באלבום פלטינה בדנמרק.

הצלחת הלהקה משכה התעניינות מצד חברות תקליטים משווקים זרים, עד שהוחתמה לבסוף על ידי EMI באנגליה. סינגל הבכורה באנגליה, "פנטסטיקס" יצא בנובמבר 2007 וגרר התלהבות ותשבחות בתקשורת האנגלית, ביניהם ב"The Sun", ו"Popjustice".

בסוף שנת 2008 הלהקה עזבה את חברת התקליטים הבריטית והודיעה שהסיבה היא אי קבלת הזדמנות שווה.
ולאחר מכן הלהקה חתמה ב-פולידור רקורדס ובאוקטובר 2009 יצא אלבומם השני "The Spell" (השם בדנמרק, בבריטניה האלבום נקרא "...The Beat Is") והוא זכה להצלחה גם בבריטניה וגם בדנמרק.

בשנת 2010 יצאו שני סנגלים נוספים "DJ" ו-"Hole in My Heart" שגם הצליחו בבריטניה ובדנמרק.
בספטמבר 2012 יצא אלבומם השלישי "Express Non-Stop".

אלבומים
-------

* 2007 – **Alphabeat**
* 2009 – **The Spell**
* 2012 – **Express Non Stop**

קריירת סולו
-----------

לא ברור האם הלהקה בפירוק, בהפסקה או עדיין פעילה אך רוב חבריה השתתפו בפרויקטים אחרים מ-2011 והלאה.

ביולי 2014 הזמר הלהקה אנדרס והגיטריסט אנדרס הוציאו שיר אחד ביחד תחת השם "THANKS" השיר נקרא "Comeback Girl" ככל הנראה הרכב זה הוא הרכב לשיר אחד.

זמרת הלהקה סטינה ברמסן הוציאה עד כה שני סינגלים שיצאו בשנת 2014, סינגל שיצא ב-2015 ומיני אלבום שיצא בשנת 2015 והגיע למקום ה-14 בדנמרק, בנוסף היא לקחה חלק בשירים נוספים שזכו להצלחה בעולם. 
שירים אלו הם "I Want You" ביחד עם הצמד הדני מורטן ואלכסנדר שזכה להצלחה בשוודיה ו-"32" ביחד עם להקת הרוק הדנית קרפארט נורט שהגיע למקום החמישי במצעד הדני.

קישורים חיצוניים
----------------

ויקישיתוף מדיה וקבצים בנושא **אלפאביט** בוויקישיתוף
* אתר האינטרנט הרשמי של אלפאביט
* אלפאביט, ברשת החברתית פייסבוק

* אלפאביט, ברשת החברתית טוויטר

* אלפאביט, ברשת החברתית אינסטגרם

* אלפאביט, סרטונים בערוץ היוטיוב

* אלפאביט, במסד הנתונים הקולנועיים IMDb (באנגלית)

* אלפאביט, באתר אייטונס (באנגלית)

* אלפאביט, באתר ספוטיפיי

* אלפאביט, באתר Last.fm (באנגלית)

* אלפאביט, באתר AllMusic (באנגלית)

* אלפאביט, באתר MusicBrainz (באנגלית)

* אלפאביט, באתר דיזר

* אלפאביט, באתר Discogs (באנגלית)

* אלפאביט, באתר Songkick (באנגלית)

* אלפאביט, באתר בילבורד (באנגלית)

הערות שוליים
------------

1. ↑  Gordon Smart | Bizarre | Predictions | The Sun |Showbiz|Bizarre
2. ↑  Popjustice - 100% Solid Pop Music

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb156174733 (data)
* GND: 16044726-4
* ISNI: 0000 0001 1499 0680
* MusicBrainz: ce6d5579-1f03-4992-8189-a40f8f0489b0
* NKC: xx0081290
* VIAF: 156441830
* WorldCat: viaf-156441830

 |
**חצי האי הל** (בפולנית: **Mierzeja Helska**, בגרמנית: **Halbinsel Hela**) הוא חצי אי צר עשוי חול (לשון חול) שאורכו 35 ק"מ, בצפון פולין. חצי האי מפריד בין מפרץ פק מהים הבלטי וממוקם במחוז פק.

רוחבו של חצי האי נע בין 300 מטרים באזור יוראטה ל־100 מטרים בנקודה הצרה ביותר, ומתרחב לרוחב של קילומטר באזור העיר הל (אנ').

מאחר שחצי האי עשוי חול, סופות החורף הסוחפות את החול הופכות אותו לעיתים לאי. עד המאה ה-17 היה חצי האי למעשה רצועה של איים, שרק בקיץ הפכה למעשה לחצי אי רציף. במהלך קרב הל בשנת 1939 פוצץ צבא פולין את חצי האי והפך אותו לאי.

לאורך חצי האי עוברת דרך המקשרת את היבשה לעיר הל, וכן לאתרי נופש ותיירות פופולריים לאורך חצי האי, בהם יורסטה, יאסטארניה, קוז'ניקה, צ'לופי וולאדיסלאוו.

במהלך השואה
-----------

חצי האי הל שוכן בסמיכות לעיירה שטוטאו שבצפון פולין, בה הוקם ב־1939 מחנה הריכוז וההשמדה שטוטהוף. עם התקדמות צבאות בעלות הברית אל המחנה, הוצאה קבוצה של כ־4,000 אסירים בסירות מהחוף על חצי האי. הסירות הגיעו אל חצי האי ב־26 באפריל 1945, עם הירידה מהסירות נערכה סלקציה. האסירים החולים והקשישים הוצאו להורג וגופותיהם כוסו בחול, ואילו האסירים שהיו כשירים להמשך עבודה הועלו למחרת אל דוברות במטרה להישלח אל חופי גרמניה לצורך המשך כליאה במחנות עבודה. האסירים לא הגיעו אל חופי גרמניה, מי שנותר בחיים לאחר מסע ימי של שבוע שוחרר על ידי צבאות בעלות הברית. בספרו "נעורים בתופת", מתאר ניצול השואה חיים קוז'ניצקי את השהות בחצי האי הל: "... הגענו עד לגדה ושם המתינה לנו סירה גדולה אשר העבירה אותנו לעבר השני של הנהר. כך הגענו לחצי האי הל. בהל עמדו דוברות ענקיות להובלת פחם. היו שלוש דוברות. לאחת מהן הכניסו גם אותי".

קישורים חיצוניים
----------------

ויקישיתוף מדיה וקבצים בנושא **הל** בוויקישיתוף

הערות שוליים
------------

1. ↑  מלכה פרידמן, **היהודים במחנה שטוטהוף ובמחנות סביבו (חיבור גמר לקראת תואר מוסמך למדעי הרוח באוניברסיטת תל אביב)**, תל אביב, ישראל: אוניברסיטת תל אביב- הפקולטה למדעי הרוח- החוג להיסטוריה של עם ישראל, 1991
2. ↑  חיים קוז'ניצקי, **נעורים בתופת**, ישראל: הוצאת אבישלום, 1999, עמ' 145-146

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536852105171
* GND: 4074878-9
* LCCN: sh89000559
* NKC: ge913544
* VIAF: 235919936
* WorldCat (עם VIAF): 235919936

 |
דמות **הנביא העיוור** במיתולוגיה היוונית נפוצה בסיפורים רבים. חשיבותו הפואטית של הנביא העיוור היא בייחודו כמי שאינו מתפתה למראה עיניים ומסוגל לראות את נפש האדם. הנביא העיוור הוא סמל לצדק וטוהר עקב מגבלת ראייתו הפיזית עליה הוא מתעלה בהיותו מי שיכול לראות את צפונות נפשו של האדם. הנביא העיוור בעל כוחות על-טבעיים לחדור מבעד לגוף כדי לצפות על הנפש ולהבדיל בין שקר לאמת, בין טוב לרע ולעשות צדק בעולם.

במיתוסי המיתולוגיה, דמות הנביא העיוור מהווה פרדוקס לאדם הפשוט והרואה. הפרדוקס מתואר "העיוור רואה, בעוד שהרואה עיוור", כלומר, מראה עיניים אינו מטעה את העיוור מלראות את המתרחש ולהבינו ואילו האדם הרואה מבין את המתרחש מהנראה סביבו ואינו מתייחס לסמוי ולנסתר וכך אינו יודע את מצבו לאשורה.

כוחותיו ואופיו
--------------

כוחותיו של הנביא העיוור לראות את נפש האדם מסמלים כוח שמוענק לו מן האלים אך בסתירה לכך מובאת הנבואה האינטואיטיבית, כלומר, היכולת של האדם שדעתו אינה מוסחת ממראם של הדברים להתרכז בעובדות בלבד ולנתח את המציאות בצורה מושכלת, ללא עזרת מקור חיצוני.

הנביא העיוור במיתולוגיה הוא עבדו של האל בלבד והוא כפוף רק לו משום שזה האחרון מעניק לו את כוחותיו ובמיתוסים מסוימים האלים הם אלה שעיוורו את הנביא והעניקו לו את הכוח לנבא את העתיד לבוא.

מלבד הכוח הנבואי האלוהי, הנביא הוא אדם בעל היכרות עם האופי והטבע האנושיים וכן לרוב הנביא הוא אדם זקן ובעל ניסיון; במיתולוגיה היוונית "חכמה" ו"זיקנה" הן מילים כמעט נרדפות שכן האמונה היא שרק אדם זקן הוא חכם כיוון שבניגוד לצעירים היהירים והגאוותנים, מלאי ההיבריס, האדם הזקן למד את לקחיו במהלך חייו וכעת ביכולתו להעניק תשובות לאחרים. תכונות אלו הן ההופכות את הנביא העיוור והזקן לחכם ומאפשרות לו לנבא את המתרחש.

דמותו במיתוס
------------

לרוב, דמותו של הנביא מוצגת בדמותו של אדם שקט ושליו שאינו בולט בסביבתו אולם הוא בעל חכמת חיים רבה והוא יודע ומבין הכל. הנביא מוכיח בני אדם על טעותם ומזהיר אותם מפני תוצאות מעשיהם אך הם מסרבים להקשיב לדבריו כדי לברוח מהאמת המרה והטארגית המאפיינת את המיתוסים היוונים.

למרות שבדרך כלל הנביא הוא דמות משנית במיתוס, כמעט תמיד הוא מקדם את העלילה בכך שהוא מזהיר דמויות מפני העומד להתרחש ובעקבות כך הן יוצאות לנסות לשנות את גורלן. אלמנט זה חשוב במיוחד במיתוס היווני מכיוון שהנביא הוא נציג האל ובני האדם כפופים לאל וכאשר הנביא מנבא אסון שיוטל מהאלים, בני האדם מנסים לשנות את גורלם ולהתחמק מזעם האל או לחלופין לנסות לשנות את דעתו של האל על ידי פיצוי, לרוב קרבן. הנביא מנבא את גורלם של בני האדם ולבסוף הם פוגשים בגורלם, ללא תלות במה שעשו כדי לשנותו. מוטיב זה מופיע פעמים רבות במיתוסים היווניים כדי לפאר את האלים ולהבהיר לבני האדם כי האלים עומדים מעל הכול ואין לנסות לשנות את תוצאות מעשיהם של האלים.

דוגמה לנביא עיוור מפורסם מאוד הוא טירסיאס שמופיע בסיפורים רבים של המיתולוגיה היוונית. במחזה אנטיגונה מנבא טירסיאס לקיראון, מלך תבי, את אשר צופן לו העתיד והוא זה שמביא לפתירת הטרגדיה שבמחזה, בעקבות נבואתו קריאון מבטל את צו המלך וקובר את פוליניקס. במחזה אנטיגונה אנו רואים דוגמה מושלמת כיצד תורם הנביא העיוור לפתרון הטרגדיה או הסיבוך.

ראו גם
------

* טירסיאס
* טרגדיה יוונית
* דרדוויל
דיוקנו של מאיר אנטין
**מאיר אֶנטין** (בכתיב יידי: **ענטין**; תרמ"ב, 1882, קובל, פלך ווהלין, האימפריה הרוסית – י"ג באייר תשט"ז, 24 באפריל 1956, רחובות) היה חלוץ ברחובות מראשית ימי העלייה השנייה. ראש שומרי המושבה רחובות ופעיל ציבורי בה כל חייו.

קורות חייו
----------

מאיר אנטין נולד בשנת 1882 בקובל שבפלך ווהלין שבאימפריה הרוסית (כיום באוקראינה), בנם של מרים לבית אידלזון ויהושע-השל אנטין. אביו היה בנם של נחמה ושל יעקב-אהרון (1814-1898) שהיה חסיד חב"ד נלהב ועשיר מופלג שקיבל זיכיון מהצאר וסלל את מסילת הברזל בקובל וסביבתה – מסילה שהייתה אז השנייה בגודלה ברוסיה וחיברה בין קייב, ורשה, לבוב ומינסק. הסב ובנו יהושע גם עסקו בבנייה רבת היקף בקובל, ובמסגרתה העסיקו מאות בעלי מלאכה יהודיים. דאגו לנזקקים, הקימו בית תפילה ומוסדות יהודיים בעיר. בנוסף תרמו כספים רבים למוסדות צדקה בארץ ישראל.

בנעוריו בקובל היה אנטין מוזיקאי כישרוני שניבאו לו גדולות. ספג בעירו את רוח הציונות והיה מחסידיו הנלהבים של הרצל. בעקבות ההסתה האנטישמיות, פרעות קישינב והתנקשותו של תושב העיר פנחס דשבסקי בעורך העיתון האנטישמי פאוול קרושבאן (Krushevan), החליט לעלות לארץ ישראל.

בשנת 1903 עלה אנטין לארץ ישראל עם דב וינשטיין, שני העולים הציוניים הראשונים מקובל. לפני נסיעתם נפגשו עם לילינבלום ודרויאנוב לקבלת מידע ראשוני. הם התיישבו במושבה רחובות על פי המלצת משה סמילנסקי ועבדו ב"מנוחה ונחלה".
אנטין רכש בכספו שטחי אדמה נרחבים ברחובות ופיתח משק חקלאי. היה הרוח החיה במושבה בקרב הנוער ומטובי המשתתפים בפעולות ובהצגות של להקת החובבים המקומית וביתר ענפי החיים החברתיים והתרבותיים.
ב-1909 נשא אנטין לאשה את מינה בת צבי הורביץ.

אנטין המשיך בפעילות ציבורית כאחד ממייסדי הבנק הראשון ברחובות, חבר ועד המושבה ואחר כך חבר המועצה המקומית במשך שנים, ממייסדי הוועד החקלאי ומפעילי חבריו. בשנים שלפני מלחמת העולם הראשונה היה מראשי הפעילים בארגון ה"חגיגה" בימי חול המועד פסח (ב-1913 וב-1914) ברחובות, ששימשה אז כעין מפגן ארצי להישגי היישוב החקלאי העברי בנפש וברכוש. שימש גם כשומר רוכב וראש שומרי המושבה במשך כמה שנים, וגם לאחר זמן היה מהפעילים בהגנת המקום והיישוב בכלל.
ביתו הפך למרכז חברתי ותרבותי לנוער מכל הסוגים, לאיכרים ולפועלים מהעלייה השנייה.

מאיר אנטין נפטר ב-24 באפריל 1956 ונקבר בבית הקברות תר"ן המייסדים.

אלמנתו מינה נפטרה בשנת 1965.
לאנטין ורעייתו נולדו שלוש בנות: אביבה, צפורה (לימים נישאה לאפרים אילין) ומרים (מירצ'ה).

קישורים חיצוניים
----------------

* משפחת ענטין בארכיון העיר רחובות
* דוד תדהר (עורך), "מאיר ענטין", באנציקלופדיה לחלוצי הישוב ובוניו, כרך ח (1957), עמ' 3070
* משפחת אנטין בקובל (ספר קובל, עמ' 34–36) על פי מספרי הדפים בספר
* מאיר אנטין ז"ל, דבר, 25 באפריל 1956

הערות שוליים
------------

1. ↑  מאיר אנטין, באתר BillionGraves
2. ↑  מינה ענטין ז"ל, מעריב, 14 במרץ 1965.
**Informer** (בעברית: **מודיע**) הוא סינגל שהוציא הזמר הקנדי סנואו (אנ') בשנת 1992.

רקע
---

דארין אובראיין הידוע בשם הבמה "סנואו" גדל בטורונטו שבקנדה. הוא גדל על רוק קלאסי. בעקבות הגעת מהגרים מג'מייקה לשכונתו, הוא הושפע ממוזיקת הרגאיי.

בשנת 1992, בעת ששהה בחופשה בניו יורק הכיר סנואו את הראפר והמפיק "אמ.סי שאן" והם הקליטו דמו. שאן הכיר אותו למפיקים סטיב סאלם ודייוויד אנג שהחתימו אותו בחברת ההקלטות. זמן קצר לאחר מכן נכלא אובראיין למשך שמונה חודשים בשל עבירות אלימות. את השיר שמע בפעם הראשונה ברדיו וצפה בפעם הראשונה בווידאו קליפ בעודו במאסר. השיר נכלל באלבום הבכורה של סנואו.

השיר מבוסס על מעצרו של סנואו בשנת 1989 בעת שהיה מואשם בניסיון לביצוע רצח, אך האישומים נגדו הופחתו לתקיפה בנסיבות מחמירות. סך הכל היה במעצר במשך שנה.

השיר זכה להצלחה רבה ברחבי העולם. הוא שהה שבעה שבועות ברציפות במצעד בילבורד הוט 100. באירופה דורג השיר במקום הראשון בגרמניה, אירלנד, דנמרק, שוודיה, פינלנד, נורגויה ושווייץ, וכן במצעד האירופי של מגזין בילבורד. בבריטניה דורג השיר במקום השני. בנת 2007 דורג Informer במקום ה-84 במצעד שירי שנות ה-90 שערך ערוץ VH1.

הוידאו קליפ לשיר בוים על ידי ג'ורג' סמינרה.

קישורים חיצוניים
----------------

* מידע על היצירה "Informer" באתר מיוזיק בריינז
* סרטון השיר "Informer" באתר יוטיוב
* Snow - Informer (Official Music Video), סרטון באתר יוטיוב (אורך: 4:05)

הערות שוליים
------------

1. ↑  דייוויד בראון,Winter Is Here: Inside the Return of ‘Informer’ Rapper Snow, באתר רולינג סטון, 21 במאי 2019
2. 1 2  לארי לבלאנק, Snow Looks For Warner Reception, במגזין בילבורד, 22 במאי 199
3. ↑  Official Singles Chart Top 75, באתר official charts
4. ↑  Top 100 Songs of the ’90s, בארכיון האינטרנט, מתוך אתר VH1‏13 בדצמבר 2007

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 48a5f6f3-8e81-4e31-b575-ba4ea4c7dfae

 |
**תמ"א 16** היא תוכנית המתאר הארצית (תמ"א) לסילוק אשפה שאושרה בממשלת ישראל בשנת 1989. התוכנית קבעה את ההליך התכנוני הנדרש להקמת אתרי פסולת, קבעה סטנדרטים גבוהים להקמת תשתיות טיפול בפסולת וסייעה בסגירת אתרים שלא עמדו בסטנדרטים אלו.

רקע
---

תוכנית המתאר הארצית לסילוק אשפה (תמ"א 16 המקורית) נכתבה בשנות השבעים על מנת להסדיר את הטיפול בפסולת בארץ.

התכנית מסייעת בסגירת אתרי הטמנה בלתי מוסדרים והקמה של אתרי הטמנה גדולים ומרכזיים שהחליפו את האתרים שנסגרו. תוכנית זו נועדה להמשיך ולאפשר את הסדרת הטיפול בפסולת המוצקה בישראל כחלק מיישום תוכנית האב לטיפול בפסולת המוצקה אשר אומצה על ידי המועצה הארצית לתכנון ולבנייה באוגוסט 2006.

הוראות תמ"א 16
--------------

התוכנית מתבססת על שילוב אמצעים ושיטות טיפול וסילוק פסולת וזאת במטרה לצמצם את כמויות הפסולת המיועדת להטמנה, בהתחשב בשיקולים כלכליים וחברתיים: צמצום כמויות, שימוש חוזר, מיחזור, הפקת אנרגיה מפסולת והטמנה.

התוכנית כוללת תשריטים כלליים ל-28 אתרים:

* 3 אתרי הטמנה מרכזיים
* 16 אתרי הטמנה מקומיים
* אתר הטמנה זמני יחיד
* אתר חירום
* אתר פסולת רעילה
* 7 אתרי טיפול בפסולת

באתרי הטיפול יכולה להתבצע כל פעילות שמטרתה טיפול וצמצום כמויות הפסולת המיועדת להטמנה: מתקני מיון, מפעלי מחזור, אתרי קומפוסטציה, מפעלי פסולת לאנרגיה. הקמת אתרים חדשים תתאפשר כאשר מתוך התשריטים יגזרו תוכניות מפורטות בליווי תסקיר השפעה על הסביבה.

תיקונים לתמ"א 16
----------------

### תיקון 4

תיקון מאוקטובר 2011 שנועד להתאים את המדיניות הממשלתית למציאות הסביבתית העדכנית. מטרת התיקון היא יצירת מסגרת תכנונית להקמת אתרי פסולת וייעול ההליכים הסטטוטוריים להקמת מתקני טיפול, וכן קביעת הוראות והנחיות לעריכת תוכניות מפורטות והיתרי בנייה לאתרי הפסולת תוך שמירה על בריאות הציבור, איכות הסביבה, איכות מים עיליים ומי תהום, שטחים פתוחים, ערכי טבע ונוף ושמירת משאבי הקרקע לדורות הבאים.

עיקרי התוכנית המתוקנת-

1. חיוב אתרי הטמנה קיימים בשיקום: תמ"א 16 מחייבת אתרי הטמנה שכבר קיימים ופעילים בישראל להכין תוכנית שיקום מקיפה שתאפשר עם סיום יישומה לאחר שנים שימוש אחר ובטיחותי מכל הבחינות בקרקע. זאת בנוסף להנחיות שיקום כלליות שינוסחו ויקודמו במסגרת תוכנית המתאר הארצית.
2. ייעול הליכי תכנון למתקני טיפול בפסולת במגזר התעשייתי: תמ"א 16 כוללת סעיפים הנוגעים לייעול ושיפור תהליכי התכנון והאישור להקמתם של מתקנים חדשים לטיפול בפסולת באזורי תעשייה למיניהם. התמ"א תאשר קבלת היתר בנייה על סמך אישור של ועדה מקומית בלבד וללא צורך בשינוי תוכניות. חלק זה יבוצע באופן ספציפי לכל אתר ומתקן אחרי ביצוע בדיקה מקיפה ומקצועית לגבי היתכנות נזקים חריגים והשפעות סביבתיות (סקר סביבתי) של המתקן וכמובן פרסום ההקמה לידיעת הציבור.
3. ועדות משנה לטיפול בפסולת במסגרת הוועדות המחוזיות: תוקמנה ועדות משנה במסגרתן של הוועדות המחוזיות וועדות משנה אלו יופקדו על טיפול בפסולת והסדרת העניין בכל אזור רלוונטי. בכך תמ"א 16 הופכת גם את מוסדות התכנון המחוזיים לחלק מהפתרון ומונעת מצב שבו הרשויות המקומיות ורשויות התכנון יפטרו את עצמן מטיפול במפגעים ואתרי פסולת בתירוץ שזוהי הבעיה והאחריות של המשרד להגנת הסביבה.
4. כל תוכנית הרחבה תחייב פתרון לטיפול בפסולת: תמ"א 16 קובעת כי כל תוכנית להרחבה משמעותית של יישובים או אזורי תעשייה תחייב מתן פתרון מוסכם ומאושר לטיפול בפסולת – בתוכניות מקומיות ותוכניות להרחבות.

קישורים חיצוניים
----------------

* תוכנית מתאר ארצית לטיפול בפסולת באתר המשרד להגנת הסביבה
* תמ"א 16 באתר פורטל המחזור
* מסמך הוראות תמ"א 4/16 - נוסח משולב

הערות שוליים
------------

1. ↑
2. ↑
בוראן בקוטר 14 אינץ' עליו מתוח עור עז; לצידו מקוש דו-ראשי
**בּוֹרַאן** (**Bodhrán**; יש לבטא כמו Bow-run באנגלית), המכונה גם **תוף אירי**, הוא כלי הקשה. מוצאו של הבוראן מאירלנד וזהו אחד מכלי הנגינה המזוהים ביותר עם המוזיקה האירית.

קוטרו של הבוראן נע בין 25 ו-66 ס"מ, אך בדרך-כלל בין 35 ו-46 ס"מ. צידו האחד של הבוראן חלול, ובו מניח הנגן את ידו ומשנה בעזרתה את גובה הצליל המופק. הנגינה מתבצעת בדרך-כלל בישיבה ובעזרת כף היד עצמה או מקוש מעץ. למקוש בדרך-כלל שני ראשים, דבר המאפשר לנגן במהירות רבה.

הבוראן התפשט מאירלנד לאזורים קלטיים אחרים: סקוטלנד, בריטני, ויילס וניופאונדלנד (קנדה). בתרבויות אחרות (אצל הערבים, למשל) קיימים כלי נגינה דומים, הנקראים בהכללה 'תופי מסגרת' (Frame Drums). עור הבוראן מתוח פחות מבתופים אלה ולכן צלילו נמוך יותר.

מקורו של השם אינו ידוע; משערים כי זהו קיצור של **טמבורין**. למרות שככל הנראה מדובר בכלי נגינה עתיק, הרי שתולדותיו אינן ידועות; לא קיים תיעוד שלו מלפני תחילת המאה ה-20, והוא זכה להכרה עולמית רק בשנות ה-60.

ראו גם
------

* בוראן (להקה)

קישורים חיצוניים
----------------

ויקישיתוף מדיה וקבצים בנושא **בוראן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1759833f-e25d-41a1-9133-780b9c9ee506

 |
צוותי כיבוי אש נלחמים בשרפות לאחר הפצצת מנצ'סטר
**הבליץ על מנצ'סטר** הוא הכינוי לסדרת הפצצות של מטוסי הלופטוואפה הגרמנים על העיר מנצ'סטר בבריטניה במהלך מלחמת העולם השנייה. ההפצצה הגדולה ביותר על העיר התרחשה בליל חג המולד ובלילה שלפניו בשנת 1940 ולכן היא מכונה "**בליץ חג המולד**". בסך הכול העיר הופצצה שלוש פעמים בצורה כבדה וספגה עוד הפצצות קטנות לאורך כשנה. בסך הכול הוטלו על העיר כ-580 טון של חומר נפץ.

רקע
---

העיר מנצ'סטר הייתה בפרוץ מלחמת העולם השנייה עיר תעשייתית שהיו בה מפעלי נשק רבים. בייחוד הצטיינה העיר במפעלי המטוסים שלה כמו מפעל אוורו שייצר את מטוסי האוורו מנצ'סטר, אוורו לנקסטר והאוורו לינקולן. כמו כן יוצרו בעיר מנועים וכלי רכב כבדים כמו משאיות, קטרים וקרונות. בנוסף למפעלי התעשייה שבמנצ'סטר עצמה היו גם בפרבריה אזורים תעשייתיים כמו בטראפורד ובסלפורד. כל זאת גרמו לכך שמנצ'סטר תהווה יעד להפצצה אסטרטגית גרמנים במלחמת העולם השנייה.

ההפצצות
-------

התקיפה הגרמנית הראשונה על העיר התרחשה באוגוסט 1940, ותקיפות קטנות התרחשו מאז לאורך המלחמה. התקיפה המשמעותית של מנצ'סטר התרחשה בשני לילות עוקבים בדצמבר באותה שנה. הלילה השני היה ליל חג המולד ולכן מכונה התקפה זו "בליץ חג המולד". בלילה שבין ה-22 וה-23 בדצמבר הוטלו על העיר 272 טונות של חומר נפץ ויותר מ-1,000 של פצצות בעירה. בעיר התפתחו כ-600 דלקות גדולות, ומכיוון שרבים מכבאי מנצ'סטר ומאנשי ההגנה האזרחית שלה הוזעקו יומיים לפני כן לליברפול שכן גם היא ספגה הפצצות גרמניות כבדות, היה קושי להשתלט עליהן והן גרמו נזק רב. בלילה למחרת שבו המפציצים הגרמניים והטילו על העיר 195 טונות של חומר נפץ וכ-900 פצצות תבערה. בשני הימים נהרגו במנצ'סטר 684 בני אדם ונפצעו 2,364. בהפצצה זו נפגעו גם כמה מן המבנים ההיסטוריים החשובים בעיר, בין השאר קתדרלת מנצ'סטר.

הפצצה גדולה נוספת נערכה ב-11 במרץ 1941 והיא נמשכה שלוש שעות. במהלך תקיפה זו נפגע אצטדיון אולד טראפורד של קבוצת מנצ'סטר יונייטד ונהרס, האצטדיון נבנה מחדש רק בשנת 1949. גם אזורים בפרברי מנצ'סטר נפגעו במהלך הבליץ. סלפורד, לדוגמה, הופצצה כמה פעמים ועל פי ההערכות נהרגו בה 215 בני אדם ו-910 נפצעו.

ההפצצה הגדולה האחרונה על מנצ'סטר נערכה ביוני 1941, אך הפצצות קטנות פקדו את העיר גם לאחר מכן.

לקריאה נוספת
------------

ויקישיתוף מדיה וקבצים בנושא **הבליץ על מנצ'סטר** בוויקישיתוף
* אוסף כתבות על בליץ מנצ'סטר באתר Manchester Evening News.
* מידע על בליץ מנצ'סטר באתר מוזיאון המלחמה האימפריאלי.
* על בליץ מנצ'סטר באתר ה-BBC.

| הבליץ |
| --- |
| קרבות | באת' • בדקר • בריסטול • ברמינגהאם • ליברפול • מנצ'סטר • קובנטרי |
| ערכים נוספים | אנדרטת הכבאים הלאומית • השרפה הגדולה השנייה של לונדון • להפציץ את אנגליה • מגילת הכבוד לאזרחי בריטניה חללי מלחמת העולם השנייה • סנט פול שורדת |